รบกวนสอบถามเพิ่มเติมอีกนิดนะคะอยากทราบว่า หากกินยาคุมไปประมาณ 3-4 เดือนแล้วหยุดกินหลังจากนั้น กว่าประจำเดือนจะมาปกติจะต้องใช้เวลานานเท่าไหร่คะขอบค่ะ
สวัสดีค่ะ การรับประทานยาคุมกำเนิด (Oral contraceptive pills)ถือว่าเป็นการคุมกำเนิดที่มีประสิทธิภาพที่ค่อนข้างสูงค่ะ โดยที่มีขายทั่วไป มีทั้งแบบ 21 และ 28 เม็ด โดยที่ส่วนใหญ่จะใช้เป็นแบบฮอร์โมนรวม คือ ตัวเม็ดที่เป็นฮอร์โมน จะมีตัวยาเท่ากันทั้งหมดทุกเม็ดหลังจากการรับประทาน จะทำให้เกิดการยับยั้งการตกไข่ เปลี่ยนเเปลงเยื่อบุโพรงมดลูกให้บางลง รวมไปถึงเพื่มความเหนียวของมูกที่ปากมดลูกค่ะทำให้บางราย การใช้ยาในช่วง 1-3 เดือนแรก อาจมีเลือดออกกระปริบกระปรอย ระหว่างเเผงยาได้ หรือ รอบเดือนมาน้อยลงทั้งนี้ ถ้าหยุดยาคุมกำเนิด ส่วนมาก ร่างกายจะกลับมาเป็นปกติ ภายใน 1-3 เดือนค่ะ นั่นคือ รอบเดือนจะกลับมามีลักษณะเหมือนก่อนเริ่มรับประทานยา และเกิดการกลับมาตกไข่ ทำให้สามารถกลับมาตั้งครรภ์ได้ค่ะ